**за**

**дейността на**

**НЧ “Христо Ботев - 1921”-**

 **гр. Антоново**

**за 2023 г.**

**І. ОСНОВНА ЦЕЛ**

 - Една от основните цели на читалището е запазване и популяризиране на местните културни традиции и обичаи.

- Продължаване на добрите традиции в културната дейност, в художествената самодейност и включване на иновативни форми и дейности.

- Утвърждаване на общочовешки ценности, чрез отбелязване на европейски и международни дни.

- Утвърждаване на отношение на толерантност и уважение към етническите малцинства.

- Дейността на читалищната библиотека е насочена към по-пълно и качествено задоволяване на информационните, развлекателните и образователни нужди на жителите на града.

**ІІ. ПОДЦЕЛИ**

1. Поддържане на библиотеката, читалнята и на електронните информационни мрежи.

2. Развиване и подпомагане на любителското художествено творчество.

3. Организиране на празненства, концерти, чествания и други дейности.

4. Предоставяне на компютърни и интернет услуги.

5. Специално внимание към постоянното обновяване и обогатяване на библиотечния фонд с традиционни /книжни/ и други носители на информация.

6. Събиране и разпространение на знания за родния край.

7. Възпитание и утвърждаване на националното самосъзнание.

8. Участие в проекти и програми, с цел осигуряване на допълнителни средства.

 9.Партньорство със СУ „Св.Св.Кирил и Методий” – гр.Антоново, ЦДГ „Шестте Ястребинчета”, Пенсионерски клуб „Надежда” и други НПО на територията на община Антоново.

 10.Развитие на професионалните умения и повишаване на квалификацията на работещите в културната институция.

 **ІІІ. ВИЗИЯ**

НЧ „Христо Ботев – 1921” е активен граждански център, който пази и разпространява българската култура, съчетавайки традиционни, утвърдени и популярни дейности, и нови модерни стратегии за устойчиво развитие.

 **ІV. МИСИЯ**

 Читалището трябва непрекъснато и всеотдайно да работи за разпространяването на духовните ценности чрез развиване на творчески способности на хората от населеното място, чрез формиране на културни потребности и траен интерес от страна най-вече на подрастващите поколения.

**V.КУЛТУРНА ПРОГРАМА**

месец януари

* „Да си спомним за Христо Ботев” - 175 години от рождението на поета - гений и революционер – презентация и рецитал;
* „Душата на поета и неговата драматична поезия” - 145 г. от рождението на П. Яворов – литературно-поетичен рецитал;
* Ден на родилната помощ – Бабин ден – обичай.

месец февруари

* „Той умря, но изгря свободата” – 150 г. от обесването на Апостола на свободата – Васил Левски – презентация.

месец март

* „Мартенички бели и червени от Баба Марта подарени”;
* Тържествен концерт – посветен на 145 години от Освобождението на България;
* Празнична вечер, посветена на жената - увеселение.

месец април

* Лазаруване - народен обичай;
* „Да нашарим великденските яйца” – боядисване и изложба на великденски яйца;
* „Да празнуваме Великден заедно” - Празничен концерт;
* Седмица на детската книга „За вас деца любими” – 130 г. от рождението на Елисавета Багряна;
* Детско утро “Аз съм вече читател” - приемане на първокласниците за читатели на библиотеката.

месец май

* Отбелязване на Деня на Европа. Рисунка на асфалт ”Аз и Европа”;
* Ден на славянската писменост и на българската просвета и култура;
* Театрална постановка „Червената шапчица”.

месец юни

* „Моите детски мечти” - Ден на детето;
* Ден на Ботев и загиналите за свободата и независимостта на България;
* Участие на самодейни състави в “Сцена на самодееца” в рамките на Традиционния Антоновски панаир;
* „Всяка болка, билка си има” - Еньовден – празник на билките, слънцето и водата.

месец август

* „Гласът на детството” – 125 г. от рождението на Калина Малина.

месец септември

* Празнично честване на Деня на Съединението и Деня на Независимостта на България;
* „Живот като недописан лист” - Литературно-поетична среща – посветена на 125 години от рождението на Христо Смирненски.

месец октомври

* Откриване на творчески сезон 2022-2023 г.

месец ноември

* „За будителите с почит” - Ден на народните будители;
* Вечер на семейството и младежта – увеселение;
* „Поетът с детска душа” – 110 год. от рождението на Асен Босев.

месец декември

* “От росното биле на фолклора” - Литературно-фолклорно състезание;
* Изложба - конкурс „Магията на Коледните празници”;
* Празничен концерт по случай Коледа и Нова година.

**VІ. ЗАСЕДАНИЯ НА ЧИТАЛИЩНОТО НАСТОЯТЕЛСТВО:**

**месец март**

1. Приемане на материали за Отчетно събрание на читалището

2. Определяне дата за Отчетно събрание

3. Разни

**месец юни**

1. Отчет на творчески сезон 2022 – 2023 г.

2. Информация за финансовото състояние

3. Информация за работата на библиотеката

4. Разни

**месец октомври**

1. Утвърждаване на самодейни състави и ръководители

2. Информация за финансовото състояние

3. Разни

**месец декември**

1. Информация за работата на самодейните състави

2. Отчет за дейността на библиотеката

3. Отчет за финансовото състояние

4. Разни